สังคมข่าวหุ้น
ดัชนีหุ้นไทยปิดตลาด 1,712.48 จุด ลดลง 1.66 จุด มูลค่าการซื้อขาย 65,105 ล้านบาท สัปดาห์นี้จับตาปัจจัยผลประกอบการบริษัทจดทะเบียนไตรมาส 3/60 ดัชนีหุ้นไทยมีแนวรับ 1,700-1,690 จุด แนวต้าน 1,720-1,740 จุด...
16 ต.ค. 2560

เล็กเซียวหงส์
 ดัชนีหุ้นไทยปิดตลาด 1,712.48 จุด ลดลง 1.66 จุด มูลค่าการซื้อขาย 65,105 ล้านบาท สัปดาห์นี้จับตาปัจจัยผลประกอบการบริษัทจดทะเบียนไตรมาส 3/60 ดัชนีหุ้นไทยมีแนวรับ 1,700-1,690 จุด แนวต้าน 1,720-1,740 จุด…
*…BBL บิ๊กดีลเมื่อ AIA เซ็นสัญญาขายประกันชีวิตผ่าน BBL ระยะเวลา 15 ปี หากคิดสมติฐานเดียวกับ TMB กับคู่สัญญา JWD น่าจะได้เห็นการบันทึกรายได้และกำไรเบื้องต้นแบบกินเปล่า ที่นอกเหนือจากค่าธรรมเนียมที่จัดเก็บตามสัญญา 15 ปีอย่างน่าสนใจทีเดียว..แต่ที่น่ามองข้ามช็อตต่อไปคือ BLA บริษัทประกันชีวิตของตระกูลโสภณพนิช มีโอกาสถูกผ่องถ่ายจากตระกูลโสภณพนิชไปสู่ AIA ในลักษณะ “กินคำเดียว” หรือ “ค่อยๆ เคี้ยวทีละคำ” นั่นเอง…
*…MTLS-SAWAD ออกตัวแรงขานรับงบไตรมาส 3/60 ที่ว่ากันว่าจะทำ “นิวไฮ” อีกครั้ง..เรื่องพื้นฐานปฏิเสธไม่ได้ว่า “ดีจริง” แต่ราคาที่ปรับขึ้นมา..ในเชิงกลยุทธ์เข้าตำรา “ต้องขายทำกำไร” สมมตฐานจาก P/E เฉลี่ยเกือบ 40 เท่า เข้าเขต “ซื้อมากเกินไป” นักลงทุนที่มีต้นทุนรอบสัปดาห์ ควร “ขายทำกำไร” น่าจะเป็นทางเลือกที่ดีทีเดียว…
*…TISCO หลังงบไตรมาส 3/60 มาตามนัดโชว์กำไร 1,570 ล้านบาท ทำให้ซีอีโอ “สุทัศน์ เรืองมานะมงคล” การันตีปีนี้จะทำสถิติกำไรสูงสุด นับตั้งแต่ก่อตั้งบริษัทกันเลยทีเดียว จากปีก่อนทำได้ 5,000 ล้านบาท โดยมาจากการควบรวมกิจการธุรกิจรายย่อยจากธนาคารสแตนดาร์ดชาร์เตอร์ด (ไทย) หรือ SCBT ตั้งแต่ 1 ต.ค. 60 ทำให้ผลการดำเนินงานเติบโตขึ้นอย่างมีนัยสำคัญ…
*…GL เห็นแจ้งเรื่องการเพิ่มทุนบริษัทย่อยคือ GL Leasing (Lao) หรือ GLL ด้วยวิธีการแปลงหนี้เป็นทุน..จะด้วยเจตนาใดก็ตาม แต่มันอดตั้งข้อสังเกตไม่ได้ว่า “ธุรกิจ GLL ในสปป.ลาว” เท็จจริงแล้ว มีผลการดำเนินงานเป็นอย่างไร ถึงทำให้ GLH (บริษัทลูก GL) ต้องแปลงหนี้เป็นทุน..!? คำถามคือว่าการเพิ่มทุนดังกล่าวเป็นเพราะว่า..1)ธุรกิจของ GLL ในสปป.ลาว มีปัญหาปล่อยสินเชื่อแล้วเก็บเงินไม่ได้ จนทำให้ GLL ไม่มีเงินมาใช้หนี้ GLH จึงต้องแปลงหนี้เป็นทุนดังกล่าว หรือ 2)มีเหตุผลจำเป็นในการแปลงหนี้เป็นทุน เพื่อสร้างมูลค่าเพิ่มให้ GLH หรือไม่.!? เรื่องนี้ “ทัตซึยะ โคโนชิตะ” น่าจะมีตอบใช่ปะ.!?…
*…หุ้นร้อนประจำวันที่ 12 ต.ค. 60 ที่มีราคาและมูลค่าซื้อขายปรับขึ้นแรงและอยู่ระหว่าง (Trading Alert List) คือบริษัท บางปะกง เทอร์มินอล จำกัด (มหาชน) หรือ BTC, ใบสำคัญแสดงสิทธิในการจองซื้อหุ้นสามัญบริษัท บางปะกงเทอร์มินอล จำกัด (มหาชน) ครั้งที่ 3 หรือ BTC-W3 ทำให้เข้าข่ายมาตรการกำกับการซื้อขายระดับ 1 ต้องใช้เกณฑ์ Cash Balance (ซื้อขายด้วยเงินสดทั้งจำนวน) มีผลตั้งแต่ 16 ต.ค.-24 พ.ย. 60 ส่วนหลักทรัพยที่ขยายช่วงดำเนินการ คือบริษัท ดีเอ็นเอ 2002 จำกัด (มหาชน) หรือ DNA, ใบสำคัญแสดงสิทธิในการจองซื้อหุ้นสามัญ ของบริษัท ดีเอ็นเอ 2002 จำกัด (มหาชน) ครั้งที่ 1 หรือ DNA-W1 มีผลตั้งแต่ 16  ต.ค.-3 พ.ย. 60…
*…ปิดท้ายกันเช่นเคยกับข่าวหุ้นเจาะตลาดออนทีวี ผ่านสถานีโทรทัศน์สปริงนิวส์ดิจิทัลช่อง 19 เวลา 9.30-10.00 น. พบกันสดๆ กับ “มอร์นิ่งสตาร์ หุ้นดาวเด่น” ที่อัพเกรดตลาดหุ้นทั่วโลกเพื่อมองแนวโน้มตลาดหุ้นไทยภาคเช้า ดำเนินรายการโดยวิษณุ โชลิตกุล…*…พร้อมพบกับรายการ “ข่าวหุ้นเจาะตลาดออนเรดิโอ” ผ่านสถานีข่าวจริงสปริงเรดิโอ FM 98.5 MHz โดยสุภชัย ปกป้อง, บูรพา สงวนวงศ์และทีมงานข่าวหุ้นธุรกิจ ตั้งแต่เวลา 9.30-11.00 น. ที่จะมาเจาะลึกเรื่องหุ้นช่วงก่อนและหลังเปิดตลาดหุ้นภาคเช้า งานนี้จัดเต็มๆ ชั่วโมงครึ่ง…*…เท่านั้นไม่พอต่อเนื่องกันด้วย “ชัดลึกทุกกลยุทธ์ธุรกิจ” กับรายการ Business Focus เวลา 11.00-12.00 น. โดยสุภชัย ปกป้อง และทีมงานข่าวหุ้นธุรกิจ การันตีทุกโจทย์เรื่องหุ้น หาคำตอบได้ที่ข่าวหุ้นธุรกิจเท่านั้น